150-200 krooni oli tollal keskmine korralik kuupalk. Õppinud töölise palk oli 25-35 senti tunnis, väiksema ametniku kuupalk 60-80 krooni, ülikooli  korralise professori palk oli 350 krooni kuus. Näitlejail pidi lavariietusest endal olema: naistel kaasaegsed kostüümid, mantlid, kleidid, jakikesed, kingad, saapad; meestel frakk, smoking, peale selle veel paar ülikonda. Ajaloolised kostüümid olid teatri poolt. Teater hakkas 20-ndate lõpul tegema primadonnadele ja tähtsamatele osatäitjatele kõiki kostüüme, sest need muutusid üha teatraalsemaks.